CELEX: E2013P0011
Language: sl
Date: 2013-06-28 00:00:00
Title: Tožba Nadzornega organa Efte proti Islandiji, vložena 28. junija 2013 (Zadeva E-11/13)

3.10.2013   
            
            
               SL
            
            
               Uradni list Evropske unije
            
            
               C 287/15
            
         Tožba Nadzornega organa Efte proti Islandiji, vložena 28. junija 2013
   (Zadeva E-11/13)
   2013/C 287/11
   Nadzorni organ Efte, ki ga zastopajo Xavier Lewis, Clémence Perrin in Maria Moustakali, zastopniki za Nadzorni organ Efte, 35 Rue Belliard, 1040 Bruselj, Belgium, je 28. junija 2013 na Sodišču Efte vložil tožbo proti Islandiji.
   Nadzorni organ Efte od Sodišča Efte zahteva, da:
   
               1.
            
            
               ugotovi, da Islandija s tem, ko ni v predpisanem roku ustrezno prenesla odstavkov 1 in 2 člena 9 ter člena 10 akta, navedenega v točki 13b Priloge IX k Sporazumu o Evropskem gospodarskem prostoru (Direktiva 2002/92/ES Evropskega parlamenta in Sveta z dne 9. decembra 2002 o zavarovalnem posredovanju), kakor je bil prilagojen Sporazumu EGP s Protokolom 1 k Sporazumu EGP, ni izpolnila svojih obveznosti v skladu s tem aktom ter v skladu s členom 7 Sporazuma EGP;
            
         
               2.
            
            
               Islandiji naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožba se nanaša na neukrepanje Islandije glede uskladitve z obrazloženim mnenjem Nadzornega organa Efte z dne 4. julija 2012 najkasneje do 4. septembra 2012, ker ni ustrezno prenesla odstavkov 1 in 2 člena 9 ter člena 10 akta, navedenega v točki 13b Priloge IX k Sporazumu o Evropskem gospodarskem prostoru (Direktiva 2002/92/ES Evropskega parlamenta in Sveta z dne 9. decembra 2002 o zavarovalnem posredovanju), (v nadaljnjem besedilu: Direktiva).
            
         
               —
            
            
               Nadzorni organ Efte ugotavlja, da Islandija ni izpolnila svojih obveznosti iz odstavkov 1 in 2 člena 9 ter člena 10 Direktive kot tudi iz člena 7 Sporazuma EGP, ker ni v predpisanem roku sprejela potrebnih ukrepov za izvajanje Direktive.